
2
[image: Mherbas]
MARIJAMPOLĖS SAVIVALDYBĖS TARYBA


[bookmark: _Hlk88468597][bookmark: _Hlk88478823][bookmark: _Hlk94510475][bookmark: _Hlk151034314]SPRENDIMAS
[bookmark: n_0]DĖL MARIJAMPOLĖS SAVIVALDYBĖS TARYBOS 2022 M. BALANDŽIO 25 D. SPRENDIMO NR. 1-145 „DĖL MARIJAMPOLĖS SAVIVALDYBĖS BENDRUOMENINIŲ IR NEVYRIAUSYBINIŲ ORGANIZACIJŲ IR JAS VIENIJANČIŲ ORGANIZACIJŲ PROJEKTŲ FINANSAVIMO TVARKOS APRAŠO PATVIRTINIMO“ PAKEITIMO

[bookmark: _Hlk143526580][bookmark: _Hlk143517856][bookmark: _Hlk88469269][bookmark: _Hlk88468611][bookmark: _Hlk88478623][bookmark: _Hlk88468218]2024 m. sausio 29 d. Nr. 1-16
Marijampolė




2



[bookmark: n_1]Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos biudžeto sandaros įstatymo 23 straipsniu ir 27 straipsnio 3 dalimi, Lietuvos Respublikos nevyriausybinių organizacijų plėtros įstatymo 7 straipsnio 1 ir 4 dalimis, Lietuvos Respublikos bendruomeninių organizacijų plėtros įstatymo 6 straipsnio 1 dalies 3 punktu, Marijampolės savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašo, patvirtinto Marijampolės savivaldybės tarybos 2022 m. balandžio 25 d. sprendimu Nr. 1-145 „Dėl Marijampolės savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašo patvirtinimo“, 37 punktu, Marijampolės savivaldybės taryba nusprendžia:
[bookmark: n_2]Pakeisti Marijampolės savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašą, patvirtintą Marijampolės savivaldybės tarybos 2022 m. balandžio 25 d. sprendimu Nr. 1-145 „Dėl Marijampolės savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašo patvirtinimo“, ir jį išdėstyti nauja redakcija (pridedama).




Savivaldybės meras								Povilas Isoda





Agnė Gedžienė

[bookmark: Tikrinti1]Sprendimą paskelbti: Interneto svetainėje |X|;  TAR |X|



PATVIRTINTA
Marijampolės savivaldybės tarybos
2022 m. balandžio 25 d. 
sprendimu Nr. 1-145
(Marijampolės savivaldybės tarybos
2024 m. sausio 29 d.
sprendimo Nr. 1-16
redakcija)

MARIJAMPOLĖS SAVIVALDYBĖS BENDRUOMENINIŲ IR NEVYRIAUSYBINIŲ ORGANIZACIJŲ IR JAS VIENIJANČIŲ ORGANIZACIJŲ PROJEKTŲ FINANSAVIMO TVARKOS APRAŠAS

I SKYRIUS
BENDROSIOS NUOSTATOS

1. Marijampolės savivaldybės (toliau – savivaldybės) bendruomeninių ir nevyriausybinių organizacijų ir jas vienijančių organizacijų projektų finansavimo tvarkos aprašas (toliau – aprašas) reglamentuoja savivaldybės bendruomeninių ir nevyriausybinių organizacijų ir jas vienijančių organizacijų projektų finansavimo iš savivaldybės biudžeto lėšų sąlygas, paraiškų pateikimo, vertinimo ir atsiskaitymo už panaudotas lėšas tvarką.
2. Bendruomeninių ir nevyriausybinių organizacijų ir jas vienijančių organizacijų projektų finansavimo tikslas – skatinti savivaldybės bendradarbiavimą su vietos organizacijomis, stiprinti bendruomeninių ir nevyriausybinių organizacijų ir jas vienijančių organizacijų veiklą, skatinti jų aktyvumą remiant išliekamąją vertę turinčių sumanymų įgyvendinimą.
3. Lėšos bendruomeninių ir nevyriausybinių organizacijų ir jas vienijančių organizacijų projektų finansavimui yra numatomos Marijampolės savivaldybės einamųjų metų biudžete ir Marijampolės savivaldybės strateginiame veiklos plane.
4. Lėšos gali būti naudojamos:
4.1 bendruomeninių ir nevyriausybinių organizacijų ir jas vienijančių organizacijų projektams, gaunantiems finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinai finansuoti;
4.2. bendruomeninių organizacijų ir jas vienijančių organizacijų veiklos stiprinimo projektams finansuoti. Skiriama iki 30 proc. bendruomeninių ir nevyriausybinių organizacijų projektų daliniam finansavimui savivaldybės einamųjų metų biudžete numatytų lėšų.
5. Patvirtinus savivaldybės biudžetą, lėšos bendruomeninių ir nevyriausybinių organizacijų ir jas vienijančių organizacijų projektų finansavimui paskirstomos proporcingai Savivaldybės mero arba jo įgalioto asmens sprendimu, atsižvelgiant į aprašo 4 punktą.
6. Maksimalus aprašo 4 punkte įvardintų sričių finansavimas gali siekti iki 100 proc. paraiškoje prašomos finansuoti sumos.
7. Paramos dydis vienam projektui:
7.1. bendruomeninių ir nevyriausybinių organizacijų ir jas vienijančių organizacijų projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinis finansavimas – kai savivaldybė skiria iki 20000 Eur, bet ne daugiau kaip 30 proc. nuo visų tinkamų finansuoti projekto išlaidų, projektui dalinai finansuoti;
7.2. bendruomeninių organizacijų ir jas vienijančių organizacijų veiklos stiprinimo projektų finansavimas – didžiausia ir mažiausia vienam projektui galima skirti lėšų suma nustatoma einamiesiems metams savivaldybės mero arba jo įgalioto asmens sprendimu.
8. Galimi pareiškėjai - Marijampolės savivaldybės teritorijoje registruotos ir veikiančios:
8.1. bendruomeninės organizacijos, kaip jos apibrėžtos Lietuvos Respublikos vietos savivaldos įstatyme ir Lietuvos Respublikos bendruomeninių organizacijų plėtros įstatyme, nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme, ir jas vienijančios organizacijos, kurios vienija ne mažiau kaip 10 savivaldybė teritorijoje veikiančių bendruomeninių arba nevyriausybinių organizacijų – kai paraiška teikiama projektams, gaunantiems finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinai finansuoti;
8.2. bendruomeninės organizacijos, kaip jos apibrėžtos Lietuvos Respublikos vietos savivaldos įstatyme ir Lietuvos Respublikos bendruomeninių organizacijų plėtros įstatyme, ir jas vienijančios organizacijos, kurios vienija ne mažiau kaip 10 savivaldybės teritorijoje veikiančių bendruomeninių organizacijų – kai paraiška teikiama bendruomeninių organizacijų ir jas vienijančių organizacijų veiklos stiprinimo projektams finansuoti.
9. Projektų finansavimo savivaldybės biudžeto lėšomis konkursus organizuoja savivaldybės administracija. Konkursai skelbiami Savivaldybės interneto svetainėje. Skelbime nurodomas paraiškų pateikimo laikas ir tvarka.
10. Paraiškos dėl projekto finansavimo (toliau – paraiška) (aprašo 1 priedas) teikiamos savivaldybės administracijai konkurso skelbime nustatytu paraiškų pateikimo terminu:
10.1. bendruomeninių ir nevyriausybinių organizacijų ir jas vienijančių organizacijų projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinio finansavimo konkursas organizuojamas tęstinės atrankos būdu. Atranka atliekama nuolat, kol yra bendruomeninių ir nevyriausybinių organizacijų ir jas vienijančių organizacijų projektų daliniam finansavimui savivaldybės einamųjų metų biudžete suplanuotų lėšų, bet ne ilgiau kaip iki einamųjų metų gruodžio 1 d.
10.2. bendruomeninių organizacijų ir jas vienijančių organizacijų veiklos stiprinimo projektų finansavimo konkursas organizuojamas vienkartinės atrankos būdu. Paraiškų priėmimo terminas turi būti ne trumpesnis nei 10 (dešimt) kalendorinių dienų.

II SKYRIUS
TINKAMOS FINANSUOTI IŠLAIDOS

11. Bendruomeninių ir nevyriausybinių organizacijų ir jas vienijančių organizacijų, siekiančių gauti finansavimą pagal aprašo 4.1 papunktį, projektų tinkamomis išlaidomis laikomos bendruomeninių ir nevyriausybinių organizacijų ir jas vienijančių organizacijų projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, išlaidos. Kitų savivaldybės finansavimo priemonių ar programų lėšomis finansuojamų projektų išlaidos laikomas netinkamomis išlaidomis.
12. Bendruomeninių organizacijų ir jas vienijančių organizacijų projektų, siekiančių gauti finansavimą pagal aprašo 4.2 papunktį, tinkamomis išlaidomis laikomos tik su bendruomeninių organizacijų ir jas vienijančių organizacijų veikla susijusios išlaidos, patirtos nuo einamųjų metų sausio 1 d. iki einamųjų metų gruodžio 20 d. Finansavimas gali būti skiriamas:
12.1. komunalinių (šildymo, elektros energijos tiekimo, vandentiekio, kanalizacijos ir nuotekų valymo, šiukšlių išvežimo) paslaugų išlaidoms;
12.2. degalų, skirtų transportui bei žolės pjovimui, išlaidoms;
12.3. kieto kuro (malkos, anglys ir pan.) įsigijimo išlaidoms;
12.4. patalpų ar žemės nuomos panaudos (nuomos) sutarčių įregistravimo ar perregistravimo, kitų VĮ Registrų centras paslaugų išlaidoms;
12.5. ūkinių prekių ar statybinių medžiagų, reikalingų organizacijos patalpų ar aplinkos priežiūrai, įsigijimo išlaidoms (išskyrus ilgalaikio turo įsigijimo išlaidas);
12.6. mokesčių už bankų, kitų kredito ar mokėjimo įstaigų suteiktų lėšų pervedimo paslaugų išlaidoms;
12.7. pastatų, naudojamų bendruomenės poreikiams, elektros galios mokesčiui finansuoti.
13. Lėšos negali būti naudojamos:
13.1. įsiskolinimams dengti;
13.2. projekto įgyvendinimo išlaidoms, finansuojamoms iš kitų finansavimo šaltinių, apmokėti;
13.3. kitoms su projekto veiklomis nesusijusioms išlaidoms padengti;
13.4. veikloms, kuriomis:
13.4.1. keliama grėsmė žmonių sveikatai, garbei ir orumui, viešajai tvarkai;
13.4.2. bet kokiomis formomis, metodais ir būdais išreiškiama nepagarba tautiniams Lietuvos valstybės simboliams;
13.4.3. bet kokiomis formomis, metodais ir būdais populiarinamas smurtas, prievarta, neapykanta;
13.4.4. bet kokiomis formomis, metodais ir būdais pažeidžiama Lietuvos Respublikos Konstitucija, kiti įstatymai ir kiti teisės aktai.

III SKYRIUS
PARAIŠKŲ TURINIO REIKALAVIMAI IR PARAIŠKŲ TEIKIMAS

14. Paraiška turi būti užpildyta lietuvių kalba, pasirašyta pareiškėjo vadovo arba jo įgalioto asmens, turinčio teisę veikti pareiškėjo vardu, nurodant vardą, pavardę ir pareigas, ir patvirtinta antspaudu, jei pareiškėjas privalo turėti antspaudą, arba elektroniniu parašu, jei pareiškėjas jį turi. Paraiška turi būti užpildyta kompiuteriu. Paraiškoje turi būti pateikta visa paraiškos punktuose nurodyta informacija. Pareiškėjas vienam projektui gali pateikti tik vieną paraišką.
15. Paraiškoje turi būti nurodyta:
15.1. informacija apie pareiškėją (pavadinimas, juridinio asmens kodas, adresas, banko rekvizitai, vadovas, kontaktinis asmuo/projekto vadovas);
15.2. informacija apie projektą (projekto pavadinimas, lėšų naudojimo paskirtis, trumpas prašomų finansuoti veiklų aprašymas, projekto įgyvendinimo laikotarpis, vieta, tikslinė projekto grupė, dalyvių skaičius, projekto išliekamoji vertė, nauda Marijampolės savivaldybei, projekto atitiktis Marijampolės savivaldybės strateginiam plėtros planui);
15.3. projekto biudžetas (programos (priemonės), iš kurios numatoma gauti finansavimą, pavadinimas, bendra projekto vertė, paramos lėšos, privalomo prisidėjimo prie projekto procentas ir suma, veikloms įgyvendinti prašoma lėšų iš Marijampolės savivaldybės biudžeto, metai, kada bus reikalingos savivaldybės biudžeto lėšos, projekto išlaidos ir jų pagrindimas).
16. Pareiškėjas prie paraiškos turi pridėti šiuos lietuvių kalba surašytus dokumentus:
16.1. asmens, turinčio teisę veikti pareiškėjo vardu, pasirašytą deklaraciją (aprašo 2 priedas);
16.2. dokumento, patvirtinančio asmens teisę veikti pareiškėjo vardu, kopiją (jei pareiškėjui atstovauja ne vadovas);
16.3. laisvos formos veiklos aprašymą, pagrindžiantį teikiančios organizacijos veiklą savivaldybėje, nurodant praėjusiais metais vykdytų projektų ir (ar) kitų veiklų ir (ar) iniciatyvų sąrašą su trumpais aprašymas (pavadinimas, įgyvendinimo data, vieta, finansavimas ir jo šaltiniai, dalyvių skaičius) (taikoma, jei paraiška teikiama pagal aprašo 4.2. papunktį).
17. Paraiškos pateikiamos pasirinkus vieną iš būdų:
17.1. originalą pateikiant savivaldybės administracijai (adresas: J. Basanavičiaus a.1, 68307 Marijampolė, dokumentų priėmimo patalpose, I a.). Paraiška turi būti tvarkingai susegta;
17.2. elektroniniu paštuSpaslauga@marijampole.lt, laiško temos laukelyje (Subject) nurodant – Bendruomenių ir nevyriausybinių organizacijų projektų dalinis finansavimas. Paraiška turi būti pateikta vienoje PDF rinkmenoje (faile);
17.3. elektroniniu būdu per Elektroninius valdžios vartus, pasirinkus paslaugą „Paraiškų dėl lėšų skyrimo švietimo, kultūros, sporto, sveikatos, jaunimo ar kitiems projektams priėmimas“. Paraiška turi būti pasirašyta elektroniniu kvalifikuotu parašu.
18. Kitais būdais (pvz., faksu ir t. t.) arba kitais adresais pateiktos paraiškos nepriimamos, neregistruojamos ir nevertinamos. Jei paraiška siunčiama paštu arba per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip konkurso skelbime nurodyta paskutinė paraiškų pateikimo diena.

IV SKYRIUS
PARAIŠKŲ VERTINIMAS

19. Savivaldybės mero arba jo įgalioto asmens sprendimu pateiktoms paraiškoms vertinti sudaroma Bendruomeninių ir nevyriausybinių organizacijų ir jas vienijančių organizacijų projektų vertinimo komisija (toliau – komisija), paskiriamas komisijos pirmininkas, jo pavaduotojas, sekretorius ir nariai. Komisijos sekretorius nėra komisijos narys.
20. Komisija dvejų metų kadencijai sudaroma iš ne mažiau kaip 5 Savivaldybės administracijos ir (ar) savivaldybės įstaigų atstovų. Komisijos posėdžiai yra teisėti, jeigu juose dalyvauja ne mažiau kaip 1/2 komisijos narių.
21. Komisijos darbo forma yra posėdžiai, kurie šaukiami pagal poreikį. Sprendimą dėl posėdžio šaukimo datos, priima komisijos pirmininkas, suderinęs su kitais komisijos nariais.
22. Komisija sprendimus priima posėdyje dalyvaujančių komisijos narių balsų dauguma. Balsams pasiskirsčius po lygiai, lemia komisijos pirmininko balsas.
23. Komisijos nariai pirmojo posėdžio metu privalo pasirašyti konfidencialumo pasižadėjimus (aprašo 3 priedas) ir nešališkumo deklaracijas dėl objektyvių sprendimų priėmimo bei viešųjų ir privačių interesų konflikto vengimo (aprašo 4 priedas). Jeigu yra aplinkybių, galinčių turėti įtakos sprendimui, komisijos narys (-iai), prieš pradėdamas (-i) nagrinėti paraišką, nusišalina nuo tos paraiškos vertinimo. Jeigu komisijos narys (-iai) nenusišalina ir vėliau dėl to kyla interesų konfliktas, jo (jų) vertinimo rezultatai laikomi negaliojančiais.
24. Savivaldybės administracijoje užregistruotos paraiškos perduodamos savivaldybės mero arba jo įgalioto asmens sprendimu paskirtam Komisijos sekretoriui, kuris įvertina, ar:
24.1. paraiška pateikta iki skelbime nurodytos datos;
24.2. paraišką pateikė pareiškėjas, atitinkantis aprašo 8 punkte nustatytus reikalavimus;
24.3. prie paraiškos pateikti visi prašomi dokumentai;
24.4. pareiškėjas nėra likviduojamas (pagal viešus Juridinių asmenų registro duomenis);
24.5. paraiška atitinka aprašo 14 punkte nustatytus reikalavimus;
24.6. pareiškėjas yra registruotas savivaldybėje, kurioje teikia paraišką.
25. Paraiškos atmetamos, nevertinamos ir lėšų projektams įgyvendinti neskiriama, jeigu jos neatitinka aprašo 24 punkte nurodytų formaliųjų kriterijų. Komisijos sekretorius apie paraišką, kuri neatitinka formaliojo (-iųjų) kriterijaus (-ų), nurodyto (-ų), aprašo 24 punkte, informuoja pareiškėją elektroniniu laišku, kuriame nurodo paraiškos atmetimo priežastis.
26. Paraiškos, atitinkančios aprašo 24 punkte nurodytus kriterijus, perduodamos Komisijai tolimesniam vertinimui.
27. Komisijos nariai paraiškas vertina užpildydami vertinimo anketą (5 priedas), vadovaudamiesi šioje anketoje nurodytais vertinimo kriterijais. Vieną paraišką vertina ne mažiau kaip 3 komisijos nariai. Paraiškos vertinamos balais, apskaičiuojant kiekvienai paraiškai komisijos narių skirtų balų vidurkį ir siūlomų skirti savivaldybės biudžeto lėšų sumų vidurkį. Maksimalus balų, kuriuos galima skirti vienai paraiškai, skaičius – 45. Minimalus balų, kuriuos turi surinkti pareiškėjas, skaičius – 20. Paraiškos, komisijos narių įvertintos mažiau nei 20 balų, atmetamos.
28. Komisija įvertina paraiškas ir priima protokolinį sprendimą dėl siūlymo skirti finansavimą planuojamam įgyvendinti projektui ir rekomenduojamų finansavimo sumų. Komisijos sprendimas yra rekomendacinio pobūdžio.
29. Projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinio finansavimo atveju:
29.1. projektams, kurių dalinis finansavimas mažesnis kaip 10000 Eur su PVM, savivaldybės meras arba jo įgaliotas asmuo, atsižvelgdamas į komisijos sprendimą, raštu informuoja pareiškėją dėl pritarimo projekto įgyvendinimui ir projekto dalinio finansavimo skyrimo, jei bus gauta valstybės biudžeto, Europos Sąjungos struktūrinių ar kitų fondų bei kitų programų parama (taikoma, jei pareiškėjas kartu su paraiška nepateikia paramos gavimą patvirtinančių dokumentų);
29.2. projektai, kurių dalinis finansavimas didesnis kaip 10000 Eur su PVM ir siūlomi komisijos dalinai finansuoti, po komisijos sprendimo skirti dalinį finansavimą projekto įgyvendinimui, teikiami svartyti Marijampolės savivaldybės tarybai, kuri artimiausiame posėdyje priima galutinį sprendimą dėl projekto dalinio finansavimo;
29.3. pareiškėjas, gavęs paramą iš valstybės biudžeto, Europos Sąjungos struktūrinių ar kitų fondų bei programų projekto įgyvendinimui, pateikia savivaldybės administracijai laisvos formos prašymą dėl lėšų skyrimo ir paramos gavimą patvirtinančių dokumentų (sutartį su paramą teikiančia organizacija ar kt. dokumentus) kopijas;
29.4. projektams, kurių dalinis finansavimas mažesnis kaip 10000 Eur su PVM, lėšos skiriamos savivaldybės mero arba jo įgalioto asmens sprendimu, atsižvelgus į komisijos siūlymą ir dokumentus, patvirtinančius apie gautą paramą iš valstybės biudžeto, Europos Sąjungos struktūrinių ar kitų fondų bei programų projekto įgyvendinimui.
30. Bendruomeninių organizacijų ir jas vienijančių organizacijų veiklos stiprinimo projektų finansavimo atveju, lėšos skiriamos savivaldybės mero arba jo įgalioto asmens sprendimu, atsižvelgus į komisijos siūlymą.
31. Komisijai priėmus sprendimą neskirti finansavimo, pareiškėjui per 3 darbo dienas išsiunčiamas pranešimas paraiškoje nurodytu elektroniniu paštu, kuriame nurodomos lėšų neskyrimo priežastys.
32. Paraiškas komisija įvertina:
32.1. projektų, gaunančių finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinio finansavimo atveju - per 20 darbo dienų nuo paraiškos pateikimo savivaldybės administracijai dienos;
32.2. bendruomeninių organizacijų ir jas vienijančių organizacijų veiklos stiprinimo projektų finansavimo atveju - per 20 darbo dienų nuo nustatytos paskutinės paraiškų pateikimo dienos.
33. Informacija apie organizacijas, kurios pateikė paraiškas dėl projekto finansavimo (organizacijos pavadinimas, projekto pavadinimas ir prašoma skirti suma) bei informacija apie organizacijas, kurios gavo finansavimą (organizacijos pavadinimas, projekto pavadinimas ir skirto finansavimo suma) skelbiama savivaldybės interneto svetainėje www.marijampole.lt.

V SKYRIUS
LĖŠŲ SKYRIMAS IR ATSISKAITYMAS UŽ JŲ PANAUDOJIMĄ

34. Su pareiškėjais, kurių projektams skirtas finansavimas, pasirašoma Lėšų, skirtų iš Marijampolės savivaldybės biudžeto, naudojimo sutartis (toliau – sutartis).
35. Už projekto įgyvendinimą laiku, teisingą lėšų, numatytų lėšų naudojimo sutartyje, panaudojimą ir ataskaitų pateikimą atsakingas pareiškėjas sutartyje nustatytais terminais.
36. Lėšos projektui finansuoti turi būti panaudotos iki einamųjų metų gruodžio 20 d. Pareiškėjas privalo grąžinti savivaldybės administracijai pareiškėjo disponuojamose sąskaitose esamas, sutarčiai vykdyti ir projektui finansuoti skirtas ir nepanaudotas lėšas ne vėliau kaip iki einamųjų metų gruodžio 20 d., o ne pagal paskirtį panaudotas lėšas – savivaldybės administracijos nustatytais terminais, į sutarties rekvizituose nurodytą savivaldybės administracijos banko, kitos mokėjimo ar kredito įstaigos sąskaitą.
37. Kilę ginčai sprendžiami Lietuvos Respublikos įstatymų nustatyta tvarka.
38. Projektų vykdymą kontroliuoja pagal veiklos sritis atsakingi savivaldybės administracijos specialistai.
39. Rekomenduojama informuoti visuomenę apie vykdomą/vykdytą projektą, nurodant, kad projektas finansuojamas Marijampolės savivaldybės biudžeto lėšomis.

VI SKYRIUS
BAIGIAMOS NUOSTATOS

40. Už dokumentus, suteikiančius teisę gauti finansinę paramą, ir kitų dokumentų teisingumą atsako pareiškėjas.
41. Aprašas gali būti keičiamas, papildomas ar pripažintas netekusiu galios Marijampolės savivaldybės tarybos sprendimu.
42. Patvirtintas aprašas viešai paskelbiamas teisės aktų nustatyta tvarka.
___________________




Marijampolės savivaldybės
bendruomeninių ir nevyriausybinių
organizacijų ir jas vienijančių 
organizacijų projektų finansavimo
tvarkos aprašo
1 priedas

(Paraiškos dėl projekto finansavimo forma)

	

	(Paraišką teikiančios organizacijos pavadinimas)

	

	(Juridinio asmens kodas, adresas, tel. Nr., el. paštas)



Marijampolės savivaldybės administracijai

PARAIŠKA
DĖL PROJEKTO FINANSAVIMO

	
	Nr.
	

	(data)
	
	


Marijampolė

	I. INFORMACIJA APIE PAREIŠKĖJĄ: 

	1.1. Pareiškėjo pavadinimas
	

	1.2. Juridinio asmens kodas
	

	1.3. Pareiškėjo adresas (gatvė, numeris, miestas, rajonas ir pašto kodas)
	

	1.4. Pareiškėjo banko rekvizitai (banko pavadinimas, kodas, sąskaitos numeris)
	

	1.5. Pareiškėjo vadovas (pareigų pavadinimas, vardas, pavardė, tel. Nr., el. paštas)
	

	1.6. Kontaktinis asmuo / projekto vadovas
(vardas, pavardė, tel. Nr., el. paštas)
	



	[bookmark: _Hlk99704640]II. INFORMACIJA APIE PROJEKTĄ: 

	2.1. Projekto pavadinimas
	

	2.2. Lėšų naudojimo paskirtis
	|_| bendruomeninių ir nevyriausybinių organizacijų ir jas vienijančių organizacijų projektams, gaunantiems finansinę paramą iš valstybės biudžeto, Europos Sąjungos struktūrinių ar kitų fondų bei programų, dalinai finansuoti

	
	|_| bendruomeninių organizacijų ir jas vienijančių organizacijų veiklos stiprinimo projektams finansuoti

	2.3. Trumpas prašomų finansuoti veiklų aprašymas: 

	(tikslai, uždaviniai, planuojamos vykdyti veiklos, planuojami pasiekti rezultatai)


	2.4. Projekto įgyvendinimo laikotarpis, vieta
	

	2.5. Tikslinė projekto grupė, projekto dalyvių skaičius
	

	2.6. Projekto veiklomis sukuriama išliekamoji vertė, nauda Marijampolės savivaldybei
	

	2.7. Projekto atitiktis Marijampolės savivaldybės strateginiam plėtros planui
	



	III. PROJEKTO BIUDŽETAS

	3.1. Programos (priemonės), iš kurios numatoma gauti finansavimą, pavadinimas (pildoma, kai gaunama finansinė parama iš valstybės biudžeto, Europos Sąjungos struktūrinių ar kitų fondų bei programų (aprašo 4.1 papunktyje nurodyta finansavimo sritis)
	

	3.2. Bendra projekto vertė, Eur (pildoma, kai gaunama finansinė parama iš valstybės biudžeto, Europos Sąjungos struktūrinių ar kitų fondų bei programų (aprašo 4.1 papunktyje nurodyta finansavimo sritis)
	

	3.3. Paramos lėšos, Eur (nurodyti gautas arba planuojamas gauti paramos sumas) (pildoma, kai gaunama finansinė parama iš valstybės biudžeto, Europos Sąjungos struktūrinių ar kitų fondų bei programų (aprašo 4.1 papunktyje nurodyta finansavimo sritis)
	

	3.4. Privalomo prisidėjimo prie projekto procentas ir suma, Eur (pagrįsti) (pildoma, kai gaunama finansinė parama iš valstybės biudžeto, Europos Sąjungos struktūrinių ar kitų fondų bei programų (aprašo 4.1 papunktyje nurodyta finansavimo sritis)
	

	3.5. Veikloms įgyvendinti prašoma lėšų suma iš Marijampolės savivaldybės biudžeto, Eur
	

	3.6. Nurodyti metus, kada bus reikalingos savivaldybės biudžeto lėšos
	

	Eil. Nr.
	Išlaidų pavadinimas ir poreikio pagrindimas
	Reikalinga suma, Eur
	Iš savivaldybės prašoma suma, Eur

	1.
	
	
	

	2.
	
	
	

	...
	
	
	

	IŠLAIDOS IŠ VISO
	
	



PARAIŠKOS PRIEDAI:
	Nr.
	Priedo pavadinimas (nurodomas pridedamo priedo pavadinimas)
	Pažymėti
X
	Lapų skaičius 
(įrašomas priedo lapų skaičius)

	1.
	Dokumento, patvirtinančio asmens teisę veikti organizacijos vardu, kopija (jei paraišką pildo ir pasirašo ne organizacijos vadovas)
	|_|
	

	2.
	Asmens, turinčio teisę veikti pareiškėjo vardu, pasirašyta deklaracija
	|_|
	

	3.
	Laisvos formos veiklos aprašymas, pagrindžiantis teikiančios organizacijos veiklą savivaldybėje 
	|_|
	

	4.
	Kiti dokumentai
	|_|
	



Tvirtinu, kad paraiškoje pateikta informacija yra tiksli ir teisinga. Įsipareigoju, įvykdžius projektą, pateikti Marijampolės savivaldybės administracijai lėšų naudojimo sutartyje numatytus dokumentus per sutartyje numatytus terminus. 

	
	
	
	
	

	(Pareiškėjas)
	
	(parašas)
	
	(vardas ir pavardė)



Jūsų asmens duomenų valdytojas: Marijampolės savivaldybės administracija (juridinio asmens kodas 188769113, adresas: J. Basanavičiaus a. 1, 68307 Marijampolė, tel. 8 343 90011, el. p. administracija@marijampole.lt). Marijampolės savivaldybės administracijos asmens duomenų apsaugos pareigūno kontaktai:. duomenu.apsauga@marijampole.lt
Asmens duomenų tvarkymo tikslas: nustatyti Jūsų asmens tapatybę ir gauti papildomą informaciją, reikalingą paslaugų teikimui. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų asmens duomenys bus tvarkomi tik esant teisiniam pagrindui. Jūsų asmens duomenys bus saugomi Marijampolės savivaldybės administracijos nustatyta tvarka ir terminais.
Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir kad duomenų valdytojas juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 271 2804, el. p. ada@ada.lt).
_______________


Marijampolės savivaldybės
bendruomeninių ir nevyriausybinių 
organizacijų ir jas vienijančių 
organizacijų projektų finansavimo 
tvarkos aprašo
2 priedas

(Deklaracijos forma)

DEKLARACIJA

	

	(data)



Aš, ___________________________________ ,veikiantis (-i) pareiškėjo
	(vardas ir pavardė)
_____________________________ vardu, patvirtinu, kad nėra toliau nurodytų
	(pareiškėjo pavadinimas)
aplinkybių:
1. Pareiškėjas nėra sudaręs taikos sutarties su kreditoriais, sustabdęs ar apribojęs savo veiklos.
2. Asmuo, turintis teisę veikti pareiškėjo vardu, neturi neišnykusio ar nepanaikinto teistumo už nusikaltimus, nurodytus Lietuvos Respublikos baudžiamojo kodekso XXXIII skyriuje (nusikaltimai valstybės tarnybai ir viešiesiems interesams), taip pat už nusikaltimus, nurodytus Lietuvos Respublikos baudžiamojo kodekso 205 straipsnyje (Apgaulingas pareiškimas apie juridinio asmens veiklą), 206 straipsnyje (Kredito, paskolos ar tikslinės paramos panaudojimas ne pagal paskirtį ar nustatytą tvarką), 207 straipsnyje (Kreditinis sukčiavimas), 219 straipsnyje (Mokesčių nesumokėjimas), 220 straipsnyje (Neteisingų duomenų apie pajamas, pelną ar turtą pateikimas), 222 straipsnyje (Apgaulingas apskaitos tvarkymas) bei 223 straipsnyje (Aplaidus apskaitos tvarkymas).
3. Pareiškėjas paraiškoje dėl projekto finansavimo (toliau – paraiška) ir (ar) jos prieduose nepateikė klaidinančios arba melagingos informacijos.
4. Pareiškėjas per pastaruosius trejus metus iki paraiškos pateikimo savivaldybės administracijai dienos nebandė gauti konfidencialios informacijos arba daryti įtakos savivaldybės administracijos tarnautojams ir (ar) darbuotojams, Bendruomeninių ir nevyriausybinių organizacijų ir jas vienijančių organizacijų projektų vertinimo komisijos nariams.
5. Pareiškėjas turi pakankamus žmogiškuosius išteklius ir tinkamus administracinius gebėjimus įgyvendinti projektą.
6. Pareiškėjas yra atsiskaitęs už ankstesniais metais iš savivaldybės ar valstybės biudžeto gautų lėšų panaudojimą ir (ar) gautų lėšų nėra panaudojęs ne pagal paskirtį.
7. Pareiškėjui nėra panaikintas paramos gavėjo statusas.
Man yra žinoma, kad, šioje deklaracijoje nurodžius klaidinančią ar melagingą informaciją, sudaryta Lėšų, skirtų iš Marijampolės savivaldybės biudžeto, naudojimo sutartis dėl projekto finansavimo bus vienašališkai nutraukta.
Patvirtinu, kad kartu su Paraiška pateikti dokumentai, dokumentų užsienio kalba vertimai yra tikri.


	
	
	
	
	

	(Pareiškėjas)
	
	(parašas)
	
	(vardas ir pavardė)


________________



Marijampolės savivaldybės 
bendruomeninių ir nevyriausybinių 
organizacijų ir jas vienijančių 
organizacijų projektų finansavimo 
tvarkos aprašo
3 priedas

(Konfidencialumo pasižadėjimo forma)

KONFIDENCIALUMO PASIŽADĖJIMAS

	

	(data)



Aš, ________________, būdamas (-a) Bendruomeninių ir nevyriausybinių
(vardas, pavardė)
organizacijų ir jas vienijančių organizacijų projektų vertinimo komisijos (toliau – komisija) nariu (-e) ar sekretoriumi (-e), vertindamas (-a) paraiškas dėl projektų finansavimo:

PASIŽADU:
1. saugoti ir tik teisės aktų nustatytais tikslais ir tvarka naudoti konfidencialią informaciją, kuri man taps žinoma, esant komisijos narių (-e);
2. man patikėtus dokumentus ar duomenis saugoti taip, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma esant komisijos nariu (-e);
3. nepasilikti jokių man pateiktų dokumentų kopijų;
4. savo ir (ar) man artimų asmenų privačių interesų naudai nesinaudoti ir neleisti naudotis informacija, kurią sužinosiu dalyvaudamas (-a) svarstant, rengiant ar priimant komisijos sprendimą.
Esu įspėtas (-a), kad, pažeidęs (-usi) šį pasižadėjimą, turėsiu atlyginti savivaldybės administracijai ir pareiškėjams padarytus nuostolius.
Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.


_____________________       ______________       ____________________
(Komisijos nario pareigos)	(parašas)                       (Vardas ir pavardė)  

_______________



Marijampolės savivaldybės 
bendruomeninių ir nevyriausybinių 
organizacijų ir jas vienijančių 
organizacijų projektų finansavimo 
tvarkos aprašo
4 priedas

(Nešališkumo deklaracijos dėl objektyvių sprendimų priėmimo bei viešųjų ir privačių interesų konflikto vengimo forma)

[bookmark: _Hlk88051651]NEŠALIŠKUMO DEKLARACIJA DĖL OBJEKTYVIŲ SPRENDIMŲ PRIĖMIMO BEI VIEŠŲJŲ IR PRIVAČIŲ INTERESŲ KONFLIKTO VENGIMO

	

	(data)



Aš, __________________________, būdamas (-a) komisijos nariu (-e)
(vardas, pavardė)
ar sekretoriumi (-e), vertindamas (-a) paraiškės dėl projektų finansavimo:
PASIŽADU:
1. savo pareigas atlikti objektyviai, dalykiškai, be išankstinio nusistatymo, vadovaudamasis (-i) įstatymų viršenybės, skaidrumo, nešališkumo, teisėtumo, sąžiningumo principais;
2. informuoti komisijos pirmininką apie esamą interesų konfliktą ir nusišalinti nuo dalyvavimo tolesnėje procedūroje, jei man dalyvaujant, rengiant, svarstant ar priimant komisijos sprendimus:
2.1. šiose procedūrose dalyvauja asmenys, iš kurių aš ar man artimi asmenys gauna bet kokios rūšies pajamų ar kitokio pobūdžio naudos;
2.2. aš ar man artimi asmenys yra procedūrose dalyvaujančio juridinio asmens steigėjas (‑a), akcininkas (-a) ar dalininkas (-ė), darbuotojas (-a) ar valdymo organo narys (-ė);
2.3. dėl bet kokių kitų aplinkybių negaliu laikytis 1 punkte nustatytų principų;
3. jei paaiškėtų, kad mano dalyvavimas rengiant, svarstant ar priimant komisijos sprendimus gali sukelti interesų konfliktą, pasižadu nedelsdamas (-a) informuoti apie tai komisijos pirmininką ir nusišalinti nuo sprendimo priėmimo procedūros.

Žinau, kad kilus šališkumo ar interesų konflikto grėsmei galiu būti nušalintas (-a) nuo dalyvavimo tolesnėje procedūroje.

Man išaiškinta, kad man artimi asmenys yra artimieji giminaičiai bei svainystės ryšiais susiję asmenys, kaip jie apibrėžti Lietuvos Respublikos civilinio kodekso 3.135 ir 3.136 straipsniuose, taip pat sutuoktinis, sugyventinis ar partneris, sutuoktinio, sugyventinio ar partnerio vaikai (įvaikiai), tėvai (įtėviai), broliai (įbroliai), seserys (įseserės) bei mano įtėviai, įvaikiai, įbroliai, įseserės.

______________________     _______________    ____________________
(Komisijos nario pareigos)	 (parašas)	 (vardas ir pavardė)  
_________________


Marijampolės savivaldybės 
bendruomeninių ir nevyriausybinių 
organizacijų ir jas vienijančių organizacijų 
projektų finansavimo tvarkos aprašo
5 priedas

(Paraiškos dėl projekto finansavimo vertinimo lentelės forma)

PARAIŠKOS DĖL PROJEKTO FINANSAVIMO VERTINIMO LENTELĖ

	Pareiškėjo pavadinimas
	

	Projekto pavadinimas
	

	Vertinimo komisijos narys
	



	Vertinimo pagrindas
	Vertinimo kriterijai
	Balai
	Skiriamas balas
	Skiriamo balo pagrindimas

	Projekto tikslai, uždaviniai, rezultatai, veiklos ir jų tęstinumas
	Nurodytas aiškus tikslas, uždaviniai, rezultatai ir veiklos, numatytas tęstinumas (tikslai ir uždaviniai susiję, aiškūs, įvertinami ir įgyvendinami, projekto veiklos aiškios, atitinka iškeltus tikslus ir uždavinius, projekto rezultatai nurodyti aiškiai ir konkrečiai, numatytas projekto tęstinumas)
	20
	
	

	
	Nurodytas aiškus tikslas, uždaviniai, rezultatai ir veiklos, tačiau nenumatytas tęstinumas (tikslai ir uždaviniai susiję, aiškūs, įvertinami ir įgyvendinami, projekto veiklos aiškios, atitinka iškeltus tikslus ir uždavinius, projekto rezultatai nurodyti aiškiai ir konkrečiai, nenumatytas projekto tęstinumas.)
	15
	
	

	
	Suformuotas tikslas, uždaviniai ir veiklos, bet neaiškūs rezultatai (tikslai ir uždaviniai aiškūs, iš dalies įvertinami ir įgyvendinami, projekto veiklos iš dalies atitinka iškeltus tikslus ir uždavinius, projekto rezultatai nurodyti, bet ne aiškiai ir konkrečiai)
	10
	
	

	
	Ne iki galo suformuotas tikslas, uždaviniai, rezultatai ir veiklos (tikslai ir uždaviniai nekonkretūs, sunkiai įvertinami ir įgyvendinami, projekto veiklos neatitinka iškeltų tikslų ir uždavinių, projekto rezultatai neaiškūs ir nekonkretūs)
	5
	
	

	
	Neiškus tikslas, uždaviniai, veiklos ir rezultatai (tikslai ir uždaviniai nekonkretūs, nesusiję, sunkiai įgyvendinami ir įvertinami, nenurodytos projekto veiklos ir rezultatai)
	0
	
	

	Paraiška atitinka aprašo 4 punkte nustatytą lėšų naudojimo paskirtį
	Paraiška atitinka aprašo 4 punkte nurodytą lėšų naudojimo paskirtį
	5
	
	

	
	Paraiška neatitinka 4 punkte nurodytos lėšų naudojimo paskirties
	0
	
	

	Projektui įgyvendinti prašomos lėšos aiškiai įvardytos, pagrįstos, susijusios su projekto veiklomis, pagrįstas prašomas paramos dydis
	Projektui įgyvendinti prašomos lėšos aiškiai įvardytos, pagrįstos, susijusios su projekto veiklomis, pagrįstas prašomas paramos dydis
	10
	
	

	
	Projektui įgyvendinti prašomos lėšos iš dalies įvardytos, pagrįstos, susijusios su projekto veiklomis, iš dalies pagrįstas prašomas paramos dydis
	5
	
	

	
	Projektui įgyvendinti prašomos lėšos neįvardytos, nepagrįstos, nesusijusios su projekto veiklomis, nepagrįstas prašomas paramos dydis
	0
	
	

	Projektas atitinka Marijampolės savivaldybės strateginį plėtros planą
	Projektas atitinka Marijampolės savivaldybės strateginį plėtros planą
	5
	
	

	
	Projektas neatitinka Marijampolės savivaldybės strateginio plėtros plano
	0
	
	

	Projekto veiklomis sukuriama išliekamoji vertė, nauda Marijampolės savivaldybei
	Projekto veiklomis sukuriama išliekamoji vertė, nauda Marijampolės savivaldybei
	5
	
	

	
	Projekto veiklomis nesukuriama išliekamoji vertė, nauda Marijampolės savivaldybei
	0
	
	

	Balų suma
	45
	
	



Paraiškos, surinkusios mažiau nei 20 balų, nefinansuojamos.
	
	Vertinimo komisijos nario komentarai ir išvada

	Prašoma lėšų suma (eurais)
	

	Siūloma skirti lėšų suma (eurais)
	

	Projektui įgyvendinti siūlomos skirti lėšų sumos pagrindimas (jei siūloma skirti suma yra mažesnė, nei prašoma)
	



	Vertinimo komisijos narys 
	
	
	

	
	(parašas)
	
	(vardas ir pavardė)


________________

